藥圃
作者：白元鑒
朝代：唐

paragraphs: 仙翁曾播植，瓊圃尚敷榮。
春日祥光滿，秋風瑞實成。
黃精宜益壽，萱草足忘情。
候採靈芝服，還應羽翼生。
（同前。
）（〖1〗《洞霄圖志》卷四《古跡門·藥圃》條：「藥圃，在來賢巖宜霜亭下，夏侯天師種藥於此。
芝畦校塢，百藥之植，靡所不有。
常施藥於廛市，隨緣深淺而與之。
一日，樵者聞圃內有物大噑，隔籬窺見天師，策鞭乘一獸，似虎非虎，行疾如風，入東山而去。
今四山產藥草六十餘種，圃跡猶存。
」）。